YKSI ELÄMÄ
Epäonnistuin
Olen Gracia.
Ihmisten mielestä olin tähti kotona, harrastuksissa ja koulussa.
Kaikki olettivat minun menevän yliopistoon. Ja meninkin.
Kaikki vain ei mennyt aivan suunnitelmieni mukaan.
Minulla on kaksi veljeä. Äiti ripusti kunniakirjamme seinälle.
Minun kunniakirjani peittivät puolet seinästä, veljieni toisen puolen.
Pääsin hyvään lukioon. Olin alusta lähtien kymmenen parhaan joukossa.
Luokkakaverini valitsivat minut oppilasneuvostoon. Olin ahkera.
Vaikkei perheelläni ollut varaa, yliopistoon meno näytti varmalta.
Halusin opiskella hallintotiedettä.
Unelma oli vihdoin toteutumassa.
Sain 30 000 randin stipendin Stellenboschin yliopistoon, -
yhteen Afrikan huippuyliopistoista.
Yllätyksekseni kuitenkin koin, että minun pitäisi pitää välivuosi -
ja keskittyä hengelliseen elämääni. Liityin kristilliseen teatteriryhmään.
Muiden mielestä siinä ei ollut järkeä, -
mutta se oli yksi elämäni parhaista vuosista.
Jumala paransi minua sisäisesti.
Sen jälkeen olin todella valmis aloittamaan opinnot.
Seuraavana vuonna sain saman stipendin ja lisäksi 40 000 randia.
Aloitin yhteiskunnan dynamiikan opinnot.
En käsitä, mitä oikein tapahtui.
Pelkkä ajatus luennolle lähdöstä masensi.
Tenteissä aivoni löivät tyhjää.
Toisen vuoden jälkeen menetin stipendini.
Kaikkein vaikeinta oli kohdata ihmiset kotona.
He olivat uskoneet minuun. Olin täydellisesti pettänyt heidät.
Olin halunnut miellyttää ihmisiä.
Opin tästä kaikesta, että tärkeintä on Jumalan hyväksyntä, ei ihmisten.
Aloitin verkko-opinnot Etelä-Afrikan yliopistossa.
Haluan yhä yhteiskunnalliseksi vaikuttajaksi.
Luulin, että Stellenbosch oli Jumalan suunnitelma. Siitä oli luovuttava.
Hän toteuttakoon suunnitelmansa elämässäni.
Nykyään mentoroin asuinalueemme nuoria.
Minä olen se, jota he ihailevat. Katsokaa häntä...
Kirjoitan myös runoja. Olen mukana ryhmässä, joka rohkaisee taiteilijoita -
kertomaan tarinansa taiteen avulla.
Pidän kaikesta, missä olen nyt mukana.
Tiedän olevan oikealla paikalla.
Epäonnistumiseni johti minut oikealle elämäntarkoitukseni tielle.
Suomennos: Maarit Eronen